57. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 200 της 9/18 Μαρτ. 1972 (ΦΕΚ Α΄41) (Διορθ. Ημαρτ. εν ΦΕΚ Α΄51 της 18  Απρ. 1972). Περί καθορισμού των αρμοδιοτήτων των Υφυπουργών-Προϊσταμένων των Περιφερειακών Διοικήσεων και μεταβιβάσεως εις αυτούς και εις τους Νομάρχας αρμοδιοτήτων του Υπουργού Ναυτιλίας, Μεταφορών και Επικοινωνιών (Τομέως Ναυτιλίας). Έχοντες υπ’ όψιν: 1.Τας διατάξεις:α)του άρθρ. 2 του Νόμ. 3200/ 1955 «περί διοικητικής αποκεντρώσεως» (ΦΕΚ 97 Α΄), β)των άρθρ. 1 (παρ.3 και 4), 3 και 4 του Ν.Δ. 532/1970 «περί συμπληρώσεως των διατάξεων περί διοικητικής αποκεντρώσεως» (ΦΕΚ 103 Α΄) και γ)των άρθρ. 16,38 και 39 του Ν.Δ 957/1971 «περί Υπουργικού Συμβουλίου και Υπουργείων», ως ετροποποιήθη μεταγενεστέρως δια του Ν.Δ. 1093/1972. 2.Την υπ’ αριθ. 21812/2.9.71 απόφασιν του Πρωθυπουργού (ΦΕΚ 712/Β΄ /1971). 3.Την υπ’ αριθ. 47/1972 γνωμοδότησιν του Ανωτάτου Συμβουλίου Δημοσίων Υπηρεσιών. 4.Την υπ’ αριθ. 82/1972 γνωμοδότησιν του Συμβουλίου της Επικρατείας, προτάσει του Πρωθυπουργού και των Ημετέρων Υπουργών Βοηθού Πρωθυπουργού, Εσωτερικών και Ναυτιλίας, Μεταφορών και Επικοινωνιών, απεφασίσαμεν και διατάσσομεν: Άρθρον μόνον.-Εκ των, υπό του Υπουργού Ναυτιλίας, Μεταφορών και Επικοινωνιών επί θεμάτων Ναυτιλίας ασκουμένων αρμοδιοτήτων, μεταβιβάζονται εις τους Υφυπουργούς-Προϊσταμένους Περιφερειακών Διοικήσεων και τους Νομάρχας αι κάτωθι: α)Εις τους Υφυπουργούς-Προϊσταμένους Περιφερειακών Διοικήσεων: αα)Η έγκρισις, κατά τας κειμένας διατάξεις, των αποφάσεων, κανονισμών, οργανισμών, πραγραμμάτων, προϋπολογισμών και προσλήψεων και μεταβολών καταστάσεως προσωπικού των νομικών προσώπων, οργανισμών και επιχειρήσεων των εποπτευομένων υπό του Υπουργείου Ναυτιλίας, Μεταφορών και Επικοινωνιών (Τομεύς Ναυτιλίας), ων η κατά τόπον αρμοδιότης εκτείνεται εις πλείονας νομούς της αυτής Περιφερειακής Διοικήσεως. ββ)Η άσκησις εν τη περιφερεία των της αποκλειστικής αρμοδιότητος επί του καθορισμού δρομολογίων επιβατηγών εν γένει πλοίων τοπικών γραμμών άνω των τριών μιλλίων, περιλαμβανουσών λιμένας κειμένους εις δύο ή πλείονας νομούς της αυτής Περιφερειακής Διοικήσεως, εξαιρέσει των δρομολογίων των εχόντων αφετηρίαν τον λιμένα Πειραιώς. γγ)Η ενέργεια μισθώσεων αγόνων γραμμών, ως και Ταχυδρομικών και Τουριστικών τοιούτων, υπό τας αυτάς ως και δια τας τακτικάς γραμμάς προϋποθέσεις. Δια την άσκησιν των περί ων αι υποπεριπτώσεις ββ΄ και γγ΄ της παρούσης περιπτώσεως αρμοδιοτήτων δεν απαιτείται γνωμοδότησις της Επιτροπής Ακτοπλοϊκών Συγκοινωνιών (άρθρ. 2 Α.Ν. 1091/1938 ΦΕΚ 67Α΄,ως συνεπληρώθη υπό του άρθρ.10 παρ.1 και 2 Α.Ν.756/1948 και 4 παρ. 1 του Β.Δ. 493/1965 και των άρθρ. 1 και 21 παρ. 1 και 2 του Νόμ. 4473/65 ΦΕΚ 102Α΄). Αι Περιφερ. Διοικήσεις κατηργήθησαν δια του Ν.Δ. 241/1973 (τόμ. 2 σελ. 134,07), πλην διετηρήθησαν αι διανομαρχιακού επιπέδου περιφερειακαί υπηρεσίαι. Τοιαύται υπηρεσίαι δεν αναφέρονται εις το Π.Δ. 95/1977 (κατωτ. αριθ. 67). β)Εις τους Νομάρχας: Πέραν των μεταβιβασθεισών αυτοίς αρμοδιοτήτων δια του Β.Δ. 656/1970 «περί μεταβιβάσεως εις τους Νομάρχας του Κράτους αρμοδιοτήτων Υπουργού Εμπορικής Ναυτιλίας», η έγκρισις κατά τας κειμένας διατάξεις, των αποφάσεων, κανονισμών, οργανισμών, προγραμμάτων, προϋπολογισμών και προσλήψεων και μεταβολών καταστάσεως προσωπικού των νομικών προσώπων, οργανισμών και επιχειρήσεων των εποπτευομένων υπό του Υπουργείου Ναυτιλίας, Μεταφορών και Επικοινωνικών (τομεύς Ναυτιλίας), ων η κατά τόπον αρμοδιότης εκτείνεται εντός του αυτού Νομού, εξαιρέσει του Οργανισμού Λιμένος Πειραιώς, ούτινος ο μεν προϋπολογισμός εγκρίνεται υπό του Υφυπουργού-Προϊσταμένου Περιφερειακής Διοικήσεως Αττικής και Νήσων αι δε λοιπαί πράξεις υπό του εποπτεύοντος Υπουργείου. γ)Εις τον Νομάρχην Πειραιώς: αα)Η άσκησις της αρμοδιότητος επί του καθορισμού δρομολογίων επιβατηγών εν γένει ποίων Αργοσαρωνικού, άνευ γνωμοδοτήσεων της Επιτροπής Ακτοπλοϊκών Συγκοινωνιών (άρθρ. 2 Α.Ν. 1091/ 1938 ως συνεπληρώθη υπό του άρθρ. 10 παρ. 1 και 2 Α.Ν. 756/1948 και 4 παρ. 1 Β.Δ. 493/1965 και των άρθρ. 1 και 21 παρ. 1 και 2 του Νόμ. 4473/ 1965). ββ)Η έγκρισις παραχωρήσεως χρήσεως χερσαίων και θαλασσίων χώρων του Οργανισμού Λιμένος Πειραιώς και του Λιμενικού Ταμείου Ελευσίνος εις τρίτους (άρθρ. 7 παρ. 1 και 2 Ν.Δ. 2942/1954 και άρθρ. 4 παρ. ΙΙ του δια του Νόμ. 1630/1951 κυρωθέντος Α.Ν. 1959/1950). γγ)Η έγκρισις της διαθέσεως πιστώσεων υπό του Οργανισμού Λιμένος Πειραιώς, περί ων αι διατάξεις των άρθρ. 3 και 4 του Ν.Δ. 4203/1961 και των άρθρ. 13 και 14 του Ν.Δ. 4544/1966). δ)Εις τον Νομάρχην Θεσσαλονίκης: αα)Η έγκρισις της παραχωρήσεως χρήσεως χερσαίων και θαλασσίων χώρων του Οργανισμού Λιμένος Θεσσαλονίκης εις τρίτους (άρθρ. 7 και 1 και 2 Ν.Δ. 2942/1954 και άρθρ. 4 παρ. ΙΙ του δια του Νόμ. 1630/1951 κυρωθέντος Α. Ν. 1959/1950). (Αντί της σελ. 36,15(α) Σελ. 36,15(β) Τεύχος 636-Σελ. 47  Υπουργείον Εμπορικής Ναυτιλίας 20.Α.α.57 ββ)Η έγκρισις της διαθέσεως πιστώσεων υπό του Οργανισμού Λιμένος Θεσαλονίκης, περί ων αι διατάξεις των άρθρ. 13 του Ν.Δ. 449/1970. Εις τον Ημέτερον επί της Ναυτιλίας, Μεταφορών και Επικοινωνιών Υπουργόν, ανατίθεμεν την δημοσίευσιν και εκτέλεσιν του παρόντος.

[Source: greek_legal_code_raptarchis | Tokens: 4529]